**Urejena komunalna infrastruktura v občinah Slovenske Konjice in Zreče**

Projekt Odvajanje in čiščenje odpadne vode v občinah Slovenske Konjice in Zreče, ki je bil namenjen izgradnji čistilnih naprav in primarnega kanalizacijskega omrežja je v zaključni fazi.

**Čistilni napravi**

Novo izgrajena čistilna naprava v Občini Slovenske Konjice ima kapaciteto čiščenja 16.500 populacijskih ekvivalentov (PE). Do danes je na čistilno napravo priključena že približno tretjina uporabnikov, kar pomeni obremenitev v višini 4.500 – 6000 PE. Priključevanje se še vedno izvaja in bo trajalo približno do sredine leta 2015.

V občini Zreče je na čistilno napravo priključenih približno 80 % individualnih stanovanjskih objektov na zgornjem platoju Zreč (Dobrova), kjer je posodobljeno kanalizacijsko omrežje in nekateri večji poslovni objekti. Kapaciteta čiščenja čistilne naprave v Zrečah znaša 8.500 PE. Priključevanje na čistilno napravo se prav tako še izvaja.

**Primarna kanalizacija**

V obeh vključenih občinah je bila izvedena izgradnja primarnega kanalizacijskega omrežja, ki bo zagotavljal učinkovito odvajanje odplak v čistilno napravo.

Skupna pogodbena vrednost investicije v občini Slovenke Konjice je znašala 8.250.868 EUR brez DDV, v občini Zreče pa 4.495.586 EUR.

Projekt Odvajanje in čiščenje odpadne vode v občinah Slovenske Konjice in Zreče je del (2. faza) obsežnejšega projekta Celovito urejanje porečja Dravinje, ki predstavlja rešitev problematike odvajanja in čiščenja odpadne vode na območju porečja Dravinje.

*Operacijo delno financira Evropska unija, in sicer iz Kohezijskega sklada. Operacija se izvaja v okviru Operativnega programa razvoja okoljske in prometne infrastrukture za obdobje 2007–2013, razvojne prioritete Varstvo okolja – področje voda; prednostne usmeritve – Odvajanje in čiščenje komunalnih odpadnih vod.*

Več o vsebini projekta lahko najdete na spletni strani [www.porecje-dravinje.si](http://www.porecje-dravinje.si).



Čistilna naprava Slovenske Konjice



Čistilna naprava Zreče